रायपुर. फिल्मी अंदाज में युवतियों को प्यार के जाल में फंसाकर शादी का झांसा देकर ठगी करने वाला जालसाज पकड़ा गया। वह कैटरिंग सुपरवाइजर है और 17 महिलाओं से ठगी कर चुका है। वह विधवा और तलाकशुदा महिलाओं को ज्यादा आसानी से फंसाता था। पुलिस ने ट्विटर की मदद से आरोपी को चलती ट्रेन में पकड़ा। आरोपी से आधा दर्जन मोबाइल, एटीएम कार्ड, सिम कार्ड जब्त किए गए हैं। क्या है मामला..
-एएसपी सिटी विजय अग्रवाल ने बताया कि मूलत: राजस्थान निवासी आर्यन अग्रवाल(29) ट्रेन में कैटरिंग सुपरवाइजर था।
-वह अभी गुजरात में रहता है। उसने कभी एक जगह स्थाई ठिकाना नहीं बनाया।
ट्विटर से पकड़ा गया आरोपी
-आरोपी खुद को रेलवे अफसर बताता था। उसने टाटीबंध की महिला को रतलाम में पदस्थ होना बताया।
-पुलिस उसकी तलाश करते हुए रतलाम से लेकर उज्जैन तक गई। रेलवे के अफसरों से संपर्क किया लेकिन उसके बारे में जानकारी नहीं मिली।
-पुलिस की टीम राजस्थान भी गई। फिर पुलिस ने सोशल मीडिया में उसकी तलाश शुरू की।
-आरोपी की आदत थी कि वह ट्रेन में जब भी सफर करता था तो वह रेलवे के खिलाफ ट्वीट करता था। उनके खाने से लेकर कई तरह की समस्या को लेकर रेलवे मंत्रालय से संपर्क करता था।
-पुलिस ने आर्यन अग्रवाल के नाम से 13 ट्वीटर अकांउट की जांच की। आरोपी ने दो दिन पहले नेत्रावती एक्सप्रेस के खाने को लेकर ट्वीट किया था।
-पुलिस ने उसे ट्रेस किया। शिकायत में अपना पीएनआर नंबर भी लिखा हुआ था।
-उस आधार पर उसका नाम, पता निकाला गया और आरपीएम की मदद से उसे गोवा के मडगांव में उतारा गया।
-रायपुर पुलिस की टीम भी वहां पहुंची और आरोपी को गिरफ्तार कर लिया। आरोपी किसी भी स्थान पर एक महीना से ज्यादा नहीं रहता था।
साउथ के ट्रेन में केटरिंग सुपरवाइजर
-पुलिस ने बताया कि आरोपी 8 साल तक साउथ की ट्रेनों में कैटरिंग सुपरवाइजर रहा था।
-तीन साल पहले उसने नौकरी छोड़ दी और बेरोजगार घूमता रहा।
-एक साल पहले उसने कैटरिंग का ठेका लिया था। वह खुद को रेलवे का अफसर बताता था।
आगे के इन्फोग्राफ्स में देखें, किस तरह आरोपी महिलाओं को बनाता था निशाना...
hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva bho_Deva hin_Deva hin_Deva hin_Deva hin_Deva